OpenLLM-France/wikimedia huggingface dataset:
# Daria Pikulik

Daria Pikulik (Skarżysko-Kamienna, Polonia, 1997ko urtarrilaren 6a) poloniar txirrindularia da, pista eta ibilbide modalitateetan lehiatzen dena.
Udako hiru Olinpiar Jokotan parte hartu zuen, eta zilarrezko domina lortu zuen 2024ko Parisen, omnium proban; zortzigarren izan zen 2016ko Rio de Janeiron, taldekako jazarpen proban; eta seigarren Tokio 2020an, madison lasterketan.
Brontzezko domina bat irabazi zuen 2020ko Pistako Txirrindularitzako Munduko Txapelketan, eta sei domina Pistako Txirrindularitzako Europako Txapelketan, 2016. eta 2023. urteen artean.

## Nazioarteko domina

Olinpiar Jokoak :
| Urtea | Lekua | Domina | Lehiaketa |
| 2024 | Paris Frantzia | 02 ! | Omniuma |
| Munduko Txapelketa ||||
| Urtea | Lekua | Domina | Lehiaketa |
| 2020 | Berlin Alemania | 03 ! | Omniuma |
| Europako Txapelketa ||||
| Urtea | Lekua | Domina | Lehiaketa |
| 2016 | Saint-Quentin Frantzia | 02 ! | Taldekako jazarpena |
| 2017 | Berlin Alemania | 03 ! | Taldekako jazarpena |
| 2021 | Grenchen Suitza | 03 ! | Scratcha |
| 2022 | Munich Alemania | 03 ! | Omniuma |
| 2023 | Grenchen Suitza | 02 ! | Omniuma |
| 2023 | Grenchen Suitza | 03 ! | Scratcha |

## Palmaresa

2018
* 3. Poloniako Errepideko Txapelketan 03 !
2021
* Ibilbideko Poloniako Txapelketan, 2. 02 !
2022
* 3. Poloniako Errepideko Txapelketan 03 !
* Santos Women's Tourreko etapa 1
* Bretainiako Tourreko etapa 1
* Konvert Kortrijk Koerse
* Cycliste Féminin International de l'Ardèche Tourreko 2 etapa
* Guangxiko Tourra

#### 2023

* Santos Women's Toureko etapa 1
* Bretainiako etapa 1
* 1.a Konvert Kortrijk Koerse
* l'Ardechako Tourreko 2 etapa
* 1.a Guangxiko Tourrean
2024
* Ronde de Mouscron
* 2-Districtenpijl

## Erreferentziak

* ↑ «Daria Pikulik» www.procyclingstats.com (Noiz kontsultatua: 2024-08-14).
* ↑ www.eurosport.com (Noiz kontsultatua: 2024-08-14).
* ↑ ISSN https://www.olympedia.org/athletes/131386..
* ↑ www.pap.pl (Noiz kontsultatua: 2024-08-14).
* ↑ Txantiloi:Pl-PL «Poland's Pikulik bags Olympic silver in track cycling omnium - English Section» www.polskieradio.pl (Noiz kontsultatua: 2024-08-14).
* ↑ «Daria Pikulik - Olympic Facts and Results» www.olympiandatabase.com (Noiz kontsultatua: 2024-08-14).
* ↑ «Daria Pikulik (Track Cycling) : Prize list and results» www.the-sports.org (Noiz kontsultatua: 2024-08-14).

## Kanpo estekak

* Daria Pikulik - ProCyclingStats
* Datuak: Q23139594
* Multimedia: Daria Pikulik / Q23139594
# Daria Spiridonova

Daria Sergueievna Spiridonova (Novotxeboksarsk, Errusia, 1998eko uztailaren 8a - ) errusiar gimnasta artistikoa da. Bakarka zein taldeka aritzen da.
2014. urtean hirugarren postua lortu zuen taldekako eta barra irregularretako lehiaketetan Nanningeko Munduko Txapelketan eta Sofiako Europako Txapelketan. 2015ean barra irregularretan Europako titulua irabazi zuen. Munduko Txapelketan ere parte hartu zuen eta berdindu egin zuen. Fran Yilin, Madison Krocian eta Viktoria Komovak lehen postua lortu zuten. Gimnasia artistikoko ekitaldi bateko lehen berdinketa laukoitza izan zen.
2016ko abuztuaren 9an, Rio de Janeiroko Olinpiar Jokoetan, zilarrezko domina lortu zuen, Maria Paseka, Aliya Mustafina, Seda Tutkhalian eta Angelina Melnikovarekin batera, taldekako lehiaketa osoan. Ekitaldi horretan barra asimetrikoetan bakarrik parte hartu zuen, 15.100 puntu lortuz.

## Kanpo estekak

* Datuak: Q16466609
* Multimedia: Daria Spiridonova / Q16466609
# Daria Trubnikova

Daria Sergeievna Trubnikova (errusieraz: Дарья Сергеевна Трубникова; Tambov, Errusia, 2003ko urtarrilaren 1a) errusiar gimnasta artistikoa da.. 2018ko Europako taldekako eta kluben arteko gimnasia artistikoko junior txapelduna da. 2018ko Gazteen Olinpiar Jokoetan urrezko domina irabazi zuen tresna guztien modalitatean.

## Kanpo estekak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .

## Kanpo estekak

* Datuak: Q57418018
* Multimedia: Daria Trubnikova / Q57418018
# Daria Martxenko

Daria Martxenko (Ukraina) artista eta ekintzailea da.

## Biografia

Dariak Kiev-en duen estudioan, Vladimir Putin errusiar presidentearen Gerraren aurpegia izeneko erretratua egin zuen. Ukrainako ekialdeko frontetik ekarritako 5.000 kartutxorekin. Erretratuarekin batera, kopetan maskorrak biltzen lagundu zioten pertsonen istorio pertsonalak kontatzen dituen liburua dago.
Daria Martxenkok bere ikuspegi artistikoari sinbolismo filosofikoa deitzen dio, non elementu bakoitzak bere esanahi ezkutua duen. Bere lanetan, kartutxoak giza bizitza dira, bortizki bukatua.
Ukrainako artistak Ukrainako ekialdeko frontetik ekarritako kartutxoak erabili zituen bere estudioan.

## Erreferentziak

* ↑ (Ingelesez) gintaraskgz. (2015-08-01). «Dariya Marchenko: Art from Ammunition» Liquid Ink (Noiz kontsultatua: 2022-03-22).
* 1 2 «Una artista ucraniana utilizó 5.000 cartuchos para un retrato de Vladimir Putin» AJN Agencia de Noticias (Noiz kontsultatua: 2022-03-22).

## Kanpo estekak

* Daria Martxenkoren iruditegia
* Datuak: Q111333285
# Darien (Connecticut)

Darien Connecticuteko herri bat da. Fairfield konderrian kokatua dago. 2010ean 20.732 biztanle zituen, 33,31 kilometro koadrotan banatuta.

## Ikus, gainera

* Fairfield konderria

## Kanpo estekak

* Datuak: Q165613
* Multimedia: Darien, Connecticut / Q165613
# Darien (Georgia)

Darien Georgiako estatuko hiri bat da. Dodge konderrian kokatua dago. 2010ean 1.975 biztanle zituen, 54,34 kilometro koadrotan banatuta.

## Ikus, gainera

* Dodge konderria

## Kanpo estekak

* Datuak: Q1165884
* Multimedia: Darien, Georgia / Q1165884
# David's song

David's song (euskaraz Dabiden abestia) 1978ko Kidnapped telesailaren soinu banda izateko Vladimir Cosma errumaniar musikagileak konposatu zuen doinua da. Zelta musika generoa delakoan sartzen da.
Nahiz eta Kidnapped telesaila XVIII. mendeko Eskoziako Lur Garaietan girotua egon, doinu honetan ez zen eskoziar gaitarik erabili, aldiz Liam O'Flynn irlandar gaitajoleak jotako uilleann pipes irlandar gaita nabarmen entzun daiteke.
Urteak igaro hala, The Kelly Family estatubatuar-alemaniar-irlandar musika taldeak jatorrizko doinu honi hitzak gehitu zizkion, bai eta izenburu berria gehitu ere: Who'll Come With Me ("Nor Dator Nirekin?"). Abesti honen bertsioak abestu izan dituzte beste abeslari batzuk honako hauek izan dira: Demis Roussos, Declan Galbraith...
Nomasland musika taldeak abesti honen bertsio elektronikoa argitaratu zuen.

## Kanpo estekak

* David's song abestiaren jatorrizko doinuaren bertsio luzearen bideoklipa entzungai eta ikusgai
* David's song abestiaren jatorrizko doinuaren bertsio laburra entzungai, 1978ko Kidnapped telesailaren irudiez lagundurik.
* The Kelly Familyren 1980ko Who'll Come With Me abestiaren bideoklipa ikusgai eta entzungai (Ingelesez)
* Declan Galbraith abeslariaren Who'll Come With Me abestiaren bideoklipa ikusgai eta entzungai (Ingelesez)
* Nomasland musika taldearen Who'll Come With Me abestiaren bideoklipa ikusgai eta entzungai (Ingelesez)

## Kanpo estekak

* Datuak: Q12256096
# David (Verrocchio)

    Artikulu hau Verrocchioren eskulturari buruzkoa da; beste esanahietarako, ikus «David (argipena)».
David brontzezko eskultura bat da, Andrea del Verrocchiok ziur aski 1473tik 1475era bitarte egin zuena Medici familiarentzat. 1476an Palazzo Vecchion kokatu zuten, et egun, Bargello museoan dago, Florentzian.
David gazte bat agertzen da, Goliaten buru moztuaren gainean. Buru hori non kokatu gai eztabaidatua izan da arte historialarien artean. Bargello museoan, Daviden oinen artean dago, eta toki berean jarri zuten National Galleryn erakutsi zenean. Baina beste batzuek proposatu dute Verrocchioren asmoa zela Daviden eskuinaldean ipintzea, diagonal bat sortuz konjuntoan. Hala agertu zen Atlantako High Museumen, besteak beste.

## Kanpo estekak

* Datuak: Q2415504
* Multimedia: Verrocchio's David / Q2415504
# David (Bernini)

    Artikulu hau Berniniren eskulturari buruzkoa da; beste esanahietarako, ikus «David (argipena)».
David marmolezko eta tamaina errealeko eskultura da, Gian Lorenzo Berninik 1623tik 1624ra zazpi hilabetez egin zuena Scipione Borghese kardinalerako. Egun, Galleria Borghesen dago.
Bibliako David da obraren gaia, Goliat hilko duen harria jaurtitzeko prest dagoen unean. Gai bereko aurreko obren aldean (Michelangelok eta Donatellok, besteak beste, dute David bana), Berninik mugimendu gehiago eta intentsitate psikologiko handiagoa eman zion lan honi.

## Kanpo estekak

* Datuak: Q766487
* Multimedia: David (Bernini) / Q766487
# David

    Artikulu hau Bibliako erregeari buruzkoa da; beste esanahietarako, ikus «David (argipena)».
David (hebreeraz: דָּוִד, דָּוִיד‎, Dāwîḏ; arabieraz: داود‎, Dāwūd), Bibliaren arabera, Israelgo Erresumako bigarren errege eta Jesukristoren arbasoa izan zen. Errege zuzen, borrokalari, musikagile eta poeta ospetsutzat jotzen da, baita Salmoen sortzaile nagusitzat ere.
Edwin Thieleren arabera, K.a. 1040 eta 970 artean bizi izan zen, eta K.a. 1010 eta 970 artean erreinatu zuen, Samuelen ondoren. Hala ere, Daviden bizitzari buruzko iturri bakarrak Bibliako Samuel, Erregeak eta Kronikak liburuak dira.
Abrahamdar erlijiotan garrantzitsua da oso. Judaismoan David edo David HaMelekh Israelgo eta juduen erregea da eta bere ondorengo bat mesias izango da. Kristauek Jesusen arbasotzat jotzen dute, Josef bere aitaordea bere ondorengotzat jotzen. Islamean, Dawood du izena, eta profeta nagusietariko bat da.

## Erreferentziak

* ↑ Euskaltzaindia. 66. araua. Santutegiko izen ohikoenak. .
* ↑ Edwin Thiele, The Mysterious Numbers of the Hebrew Kings, (1st ed.; New York: Macmillan, 1951; 2d ed.; Grand Rapids: Eerdmans, 1965; 3rd ed.; Grand Rapids: Zondervan/Kregel, 1983). ISBN 0-8254-3825-X, 9780825438257

## Ikus, gainera

* Dabid edo Dabi, gizon izena
* David, Michelangeloren eskultura ezaguna.

## Kanpo estekak

* Datuak: Q41370
* Multimedia: David (Biblical figure) / Q41370
# David (argipena)

David honako hau izan daiteke:

## Jendea

* David, izen hebreera;
* David, Israelgo erregea, Bibliaren arabera;
* David I.a Eskoziakoa, Eskoziako erregea, 1124tik 1153ra;
* David II.a Eskoziakoa, Eskoziako erregea 1329ra1371ra;

## Eskulturak

* David, Berninirena
* David, Michelangelorena
* David, Donatellorena
* David, Verrocchiorena

## Lekuak

* Camp David, AEBetako presidenteen egoitzetako bat, Marylanden
* David City (Nebraska), AEB
# Dimitar Zograf

Dimitar Hristov (bulgarieraz: Димитър Христов) 1796-1860, Dimitar Zograf gisa ezagunagoa (bulgarieraz: Димитър Зограф), Bulgariako margolaria izan zen. Bereziki ikonoak eta muralak egin zituen.

## Biografia

Dimitar Hristov Samokoven jaio zen, Hristo Dimitrov-en semea eta Zahari Zografen anaia nagusia zen. Aitak ikonografia irakatsi zion bere tailerrean. Aita 1819an hil zen eta, orduan, Dimitarrek, ordurako oso margolari ezaguna, aitaren tailerraren zuzendaritza hartu zuen. Ordutik, aita zituen bezeroak hartu zituen: monasterioak eta arkitekto ezagunak. Dimitarrek Zahari anaia txikiari irakatsi zion, ia aita baten gisa, 1830 arte. 1822an Dimitar Zograf Hristiyaniya-rekin ezkondu zen; zazpi seme-alabak izan zituzten: Zafir (1823), Nikolas (1828), Atanas (1831), Zahari (1834), Ivan (1840), Domna (1843) eta Paul (1847). Horietatik lau aitaren tradizioa jarraituko zuten, ikonografoak izanik; ezagunean Zafir izango zen, Stanislav Dospevski izenarekin ezaguna.
Dimitarrek bere lanak ez zituen sinatzen. Hara ere, identifikatzeko ez dira zailak zeren eta haien kalitatea nabaria baita. Zaharirekin batera Rilako monasterioa, Bulgariak handiena, apaindu zuen.

## Iruditegia

* Troeruchitsa ikonoa.
* Zahari Zografen erretratua.
* Rilako monasterioaren freskoa.

## Erreferentziak

* ↑ http://www.pravoslavieto.com/art/shkoli/samokovska/1796-1860_D_Zograph.htm

## Ikus, gainera

* Zahari Zograf

## Kanpo estekak

* Datuak: Q3657670
* Multimedia: Dimitar Zograf / Q3657670
# Dimitri Yachvili

Dimitri Yachvili (Brive-la-Gaillarde, Corrèze, 1980ko irailaren 19a) frantziar errugbilari ohia da, georgiar jatorrikoa, uztartze-erdilari postuan jokatzen zuena. 2002-2014 bitartean, Biarritz Olympiquen jokatu zuen. 2002ko azaroaren 23an egin zuen debuta Frantziako errugbi selekzioarekin, Stade de Francen, Kanadaren aurka. 61 partida jokatu zituen talde nazionalarekin eta, besteak beste, 2003ko eta 2011ko Munduko Kopetan parte hartu zuen.
Dimitri Yachviliren aitona Armada Gorriko gudaria izan zen Bigarren Mundu Gerran, Wehrmacht alemaniar gudarosteak preso hartu eta kontzentrazio-esparru batean sartu zuen arte. Handik ihes egitea lorturik, Frantziako Erresistentziako kide bilakatu zen, eta Limousingo ekintzetan parte hartu zuen. Gerra amaitu ondoren, eskualde hartan gelditu zen bizitzen. Michel Yachvili, Dimitriren aita, Frantziako errugbi selekzioko jokalaria izan zen.

## Ibilbidea

* Paris université club (1999-2001)
* Gloucester Rugby (2001-2002)
* Biarritz Olympique (2002-2014)

## Palmaresa
### Gloucester Rugby

* Ingalaterrako errugbi txapelketa
** irabazlea: 2002

### Biarritz Olympique

* Frantziako errugbi txapelketa
** irabazlea: 2005, 2006
* Europako Errugbi Txapeldunen Kopa
** finalista: 2006, 2010
* European Challenge Cup
** irabazlea: 2012

### Frantziako selekzioa

* 61 partida, 2002-2012 bitartean
* 373 puntu (2 entsegu, 51 transformazio, 85 zigor-kolpe, 2 drop)
* Sei Nazioen Txapelketa
** irabazlea: 2004, 2006, 2007, 2010
** Grand Slam: 2004, 2010
* Munduko Errugbi Kopa
** finalista: 2011

## Erreferentziak

* ↑ Dimitri Yachvili. en.espn.co.uk (Noiz kontsultatua: 2023-5-4).

## Kanpo estekak

* Datuak: Q2608846
* Multimedia: Dimitri Yachvili / Q2608846
# Dimitri Parfimovitx

Dimitri Alexander Parfimovitx (1976ko otsailaren 10a) errusiar txirrindulari ohia da.

## Palmaresa

1999
* Giro del Belvedere
2000
* 2. Nafarroako Itzulian eta bigarren etapa batean
2001
* 3. Eslovakiako Itzuliko etapa batean

## Kanpo estekak

* Dimitri Parfimovitx - ProCyclingStats
* Datuak: Q119976214
# Dimitri Tiomkin

Dimitri Zinovievitx Tiomkin (errusieraz: Дмитрий Зиновьевич Тёмкин, translit.: Dmitrij Zinov'evič Tjomkin, ukraineraz: Дмитро́ Зино́війович Тьо́мкін, translit.: Dmytro Zynoviyovyč Tomkin; Krementxuk, 1894ko maiatzaren 10a - Londres, 1979ko azaroaren 11) Ukrainan jaiotako estatubatuar zinemarako musikaren konpositore eta orkestra zuzendaria izan zen. Judu jatorriko izan zen eta musika ikasi zuen San Petersburgon. Errusiar Iraultzaren ondoren Berlinera eta gero New Yorkera joan zen. 1929ko kraxaren ondoren Hollywoodera joan zen eta bertan zinemarako musika konposatu zuen, bereziki westernetarako. Tiomkinek 22 Oscar sarietarako izendapen jaso zituen eta lau Oscar sari irabazi zituen bere musika aitzindariagatik.

## Erreferentziak

* ↑ (Ukraineraz) Як композитор з Кременчука став зіркою Голлівуду: володар 4 “Оскарів” Дмитро Тьомкін - poltava-trend.in.ua. (Noiz kontsultatua: 2022-11-30).

## Kanpo estekak

* Webgune ofiziala
* Dimitri Tiomkin
* Dimitri Tiomkin's Golden Decade
* Datuak: Q317033
* Multimedia: Dimitri Tiomkin / Q317033
# Dimitri from Paris

Dimitri from Paris (Istanbul, Turkia, 1963ko urriaren 1a) Dimitri Yerasimos musika ekoizle eta DJ frantziarraren izengoitia da.

## Ibilbidea

Dimitrios Yerasimos Istanbulen jaio zen; gurasoak greziarrak ziren. 3 urterekin, bere familia Parisera joan zen bizitzera. Nerabe urtetan disko asko erosten ditu eta 17 urterekin DJ gisa musika-karrera egitea aukeratu zuen. Gaztea aldizka Wagram aretoan DJ gisa maiz izaten zen.
Radio FM en France irratian hasi zuen DJ ibilbidea, eta, ondoren, Skyrockera eta, azkenik, NRJra igaro zen, Frantziako irrati-kate nagusietako batera, 1986an. Bertan, Frantzian emandako house musikako lehen programa aurkeztu zuen. Lan horrekin batera, moda-etxeetako desfileetarako musika ekoiztu zuen, hala nola, Chanel, Jean-Paul Gaultier, Hermès eta Yves Saint Laurent. 1993 eta 1994 bitartean, bi EP argitaratu zituen bakarka, eta Yellow Productions La Yellow 357'' konpilatzen lagundu zuen.
1996an Dimitrik bere lehen iraupen luzea argitaratu zuen, Sacrebleu. Jazz, samba eta housetik hasi eta estilo ezberdinak sotilki nahastuz, Sacrebleuk 300.000 kopia saldu zituen mundu osoan, eta Mixmag aldizkariak urteko disko izendatu zuen. Disko honen ondoren, 2000. urtean, A Night at the Playboy Mansion eta Disco Forever, 2001ean, My Salsoul, 2002an, After the Playboy Mansion eta, 2003an, Cruising Attitude daude. Gainera, bere ibilbidean zehar, Dimitrik ehunka artista ezberdinen grabazioak nahastu ditu, besteak beste, the Brand New Heavies, Étienne Daho, New Order, Björk eta Venezuelako Los Amigos Invisibles taldearenak.
2009ko maiatzean, Night Dubbin izeneko bilduma kaleratu zuen, hirurogeita hamarreko hamarkadaren amaierako eta laurogeiko hamarkadaren hasierako dantza-musikako hiru disko biltzen dituena.

## Diskografia
### Estudioko albumak

* Sacrebleu, 1996
* Cruising Attitude, 2003

### Bildumak

* A Night at the Playboy Mansion, 2000
* Disco Forever, 2000
* My Salsoul, 2001
* After the Playboy Mansion, 2002
* In the House, 2004
* Neko Mimi Mode, 2004
* TV Tokyo Animation Tsukuyomi–Moon Phase– Best Collection "Zenbu, Kikitakunacchatta…", 2005
* In the House of Love, 2006
* Cocktail Disco, 2007
* Return to the Playboy Mansion, 2008

## Erreferentziak

* ↑ https://web.archive.org/web/20070927002546/http://lnx.indajaus.com/acidjazzhispano/content-1046.html

## Kanpo estekak

* (Gaztelaniaz):Albumak komentatuak.
* (Ingelesez):Dimitri from Paris All Music Guiden.
* (Ingelesez):DJ Dimitri from Paris club-night of note at Queen
* (Ingelesez):Dimitri From Paris Resident Advisor webgunean.
* Datuak: Q934926
* Multimedia: Dimitri from Paris / Q934926
# Dimitrie Cantemir

Dimitrie Cantemir (Iasi, 1674 – Kharkiv, 1723ko irailaren 1a/abuztuaren 21a) moldaviar printze eta idazlea. Petri Handiarekin egin zuen bat turkiarren aurkako borrokan, eta Errusiaraino joan zen berarekin batera Stănileştiko Gudua galdu ondoren (1711). Cantemir bere garaiko gizonik jakintsuenetakoa izan zen. Filosofia, historia eta musika lanak egin zituen. Korana latinera eta errusierara itzuli zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q159933
* Multimedia: Dimitrie Cantemir / Q159933
# Dimitri I.a Moskukoa

Dimitri Ivanovitx Donskoi (errusieraz: Дми́трий Ива́нович Донско́й; Mosku, 1350eko urriaren 12a - Mosku, 1389ko maiatzaren 19a), Dimitri I.a Moskukoa ere deitua, 1359-1389 urteetan Moskuko Printze Handia izan zen. Mosku hiria edertu zuen eta 1380an mongolen aurkako gudua irabazi zuen Kulikovon, Don ibaitik hurbil.
1988an kanonizatu zen Eliza Ortodoxoan. Jaieguna maiatzaren 19an ospatzen da (ekainaren 1ean egutegi gregorianoan).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/08/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q188995
* Multimedia: Dmitry I of Russia / Q188995
# Dimitri Kabalevski

Dimitri Borissovitx Kabalevski (errusieraz: Дми́трий Бори́сович Кабале́вский; San Petersburgo, Errusiar Inperioa, 1904ko abenduaren 30a - Mosku, Sobietar Batasuna, 1987ko otsailaren 14a) musikagilea eta pedagogoa izan zen. Moskuko Musika Kontserbatorioan ikasi zuen, Miaskowskirekin (konposizioa) eta Goldenweiserrekin (pianoa). 1939tik aurrera konposizioko irakaslea izan zen, eta 1940ko hamarkadan, hainbat artikulu idatzi zuen Sovietskaïa Musika aldizkarian. Bigarren Mundu Gerraren ondoren, Europan zehar ibili zen pianista gisa bere lanak interpretatzen. Musika-lan ugari konposatu zituen: kontzertuak, ganbera-musika, sinfoniak nahiz operak. Haren musika-lan asko musika herrikoian daude oinarrituta. Sobietar Batasunaren Estatuaren saria irabazi zuen hainbat urtetan (1946, 1949, 1951 eta 1966an) eta Herriaren Artista izendatu zuten 1963an. Lanen artean ditu: Haurrentzako piezak (1937-1938); 24 Preludio (1943); Shakespeareren sonetoak (1953); Leninistak (1959); Colas Breugnon (1938, opera) eta Nikita Verchinine (1955, opera).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q153776
* Multimedia: Dmitry Kabalevsky / Q153776
# Decatur (Illinois)

Decatur Illinoiseko hiri bat da. Macon konderrian kokatua dago. 2010ean 76.122 biztanle zituen, 109,36 kilometro koadrotan banatuta.

## Ikus, gainera

* Macon konderria

## Kanpo estekak

* Datuak: Q506325
* Multimedia: Decatur, Illinois / Q506325
# Decatur (Michigan)

Decatur Michigango herri bat da. Van Buren konderrian kokatua dago. 2010ean 1.819 biztanle zituen, 3,50 kilometro koadrotan banatuta.

## Ikus, gainera

* Van Buren konderria

## Kanpo estekak

* Datuak: Q2626712
* Multimedia: Decatur, Michigan / Q2626712
# Decatur (Nebraska)

Decatur Nebraskako herri bat da. Burt konderrian kokatua dago. 2010ean 481 biztanle zituen, 2,32 kilometro koadrotan banatuta.

## Ikus, gainera

* Burt konderria

## Kanpo estekak

* Datuak: Q2512082
* Multimedia: Decatur, Nebraska / Q2512082
# Decatur (Indiana)

Decatur Indianako hiri bat da. Adams konderrian kokatua dago. 2010ean 9.405 biztanle zituen, 14,96 kilometro koadrotan banatuta.

## Ikus, gainera

* Adams konderria

## Kanpo estekak

* Datuak: Q2348734
* Multimedia: Decatur, Indiana / Q2348734
# Decatur (New York)

Decatur Ameriketako Estatu Batuetako inkorporatutako herri bat da. Otsego konderrian kokatuta dago, New York estatuan. 374 biztanle ditu, 20,76 kilometro koadroko azaleran banatuta.

## Ikus, gainera

* Otsego konderrian

## Kanpo estekak

* Datuak: Q3708376
# Decatur (Mississippi)

Decatur Mississippiko herri bat da. Newton konderrian kokatua dago. 2010ean 1.841 biztanle zituen, 14,2 kilometro koadrotan banatuta.

## Ikus, gainera

* Newton konderria

## Kanpo estekak

* Datuak: Q2303135
# Decatur (Tennessee)

Decatur Ameriketako Estatu Batuetako inkorporatutako herri bat da. Meigs konderrian dago, Tennessee estatuan. 1.563 biztanle ditu, 7,780902 kilometro koadroko azaleran banatuta.

## Ikus, gainera

* Meigs konderrian

## Kanpo estekak

* Datuak: Q2405042
* Multimedia: Decatur, Tennessee / Q2405042
# Decatur (Texas)

Decatur Texasko hiri bat da. Wise konderrian kokatua dago. 2010ean 6.042 biztanle zituen, 21,95 kilometro koadrotan banatuta.

## Ikus, gainera

* Wise konderria

## Kanpo estekak

* Datuak: Q674049
* Multimedia: Decatur, Texas / Q674049
# Decatur City (Iowa)

Decatur City Iowako hiri bat da. Decatur konderrian kokatua dago. 2010ean 197 biztanle zituen, 1,03 kilometro koadrotan banatuta.

## Ikus, gainera

* Decatur konderria

## Kanpo estekak

* Datuak: Q1933626
# Decatur (Wisconsin)

Decatur Ameriketako Estatu Batuetako inkorporatutako herri bat da. Green konderrian kokatuta dago, Wisconsin estatuan. 1.685 biztanle ditu, 34,4 kilometro koadroko azaleran banatuta.

## Ikus, gainera

* Green konderrian

## Kanpo estekak

* Datuak: Q2219374
# Dackenheim

Dackenheim Alemaniako udalerria da. Renania-Palatinatua estatuan kokatuta dago, [[Bad Dürkheim (barrutia)|Bad Dürkheim]] barrutian. 2014an 459 biztanle zituen 3,32 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q565271
* Multimedia: Dackenheim / Q565271
# Dackscheid

Dackscheid Alemaniako udalerria da. Renania-Palatinatua estatuan kokatuta dago, [[Eifel Bitburg-Prüm barrutia|Eifel Bitburg-Prüm]] barrutian. 2014an 126 biztanle zituen 5,09 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q666246
* Multimedia: Dackscheid / Q666246